cyanic-selkie/wikianc huggingface dataset:
SS-21 SCARAB
OTR-21 Tochka (оперативно-тактический ракетный комплекс (ОТР) «Точка» («punkt»); Tactical Operational Missile Complex «Tochka») er et sovjetisk taktisk ballistisk missil. GRAU - betegnelsen er 9K79; NATOs rapporteringsnavn er SS-21 Scarab. Den transporteres i en 9P129 transportabel rakettplattform. USA mente at Russland brukte en ballistisk kortdistanserakett av denne typen i det dødelige angrepet mot togstasjonen i byen Kramatorsk i Ukraina i april 2022.
Australias Grand Prix 2018
Australias Grand Prix 2018 (offisielt navn: 2018 Formula 1 Rolex Australian Grand Prix) er et Formel 1-løp som ble arrangert 25. mars 2018 på Melbourne Grand Prix Circuit i Melbourne, Australia. Det var det første løpet i Formel 1-sesongen 2018 og trettifjerde gang Australias Grand Prix ble arrangert i Formel 1-sammenheng. Løpet ble vunnet av Sebastian Vettel i Ferrari, mens Mercedes-føreren Lewis Hamilton kom på andreplass og Kimi Räikkönen i Ferrari kom på tredjeplass.
Kvalifisering
Noter til tabellene:
Marcos Hernández
Marcos Hernández (født 1. november 1978) er en cubansk svømmer.
Han representerte Cuba under Sommer-OL 2004 i Athen, der han ble utslått i forsøksheatet i 50 meter fri.
Desimalkalender
En desimalkalender er en kalender delt opp i tidsenheter basert på titallssystemet. For eksempel kan en "desimalmåned" være eller 36.5 dager lang.
Romulus' kalender
Den opprinnelige romerske kalenderen bestod av ti måneder, men kalenderåret varte bare 304 dager, og de resterende 61 dagene på vinteren var ikke tilordnet noen måned. Månedene Ianuarius (januar) og Februarius (februar) ble lagt til i kalenderen av Numa Pompilius 700 år før Kristus.
Deb egyptiske kalenderen
De gamle egyptiske kalenderen bestod av tolv måneder, hver måned var delt inn i tre uker, og hver uke varte ti dager, med fem skuddager i løpet av året for totalt 365 dager.
Den franske republikanske kalenderen
Den franske republikanske kalenderen, også kalt den franske revolusjonskalenderen, ble innført samtidig som 10-timersklokken i 1793, og lignet på den gamle egyptiske kalenderen. Den franske kalenderen bestod av 12 måneder, hver måned bestod av tre uker (kalt décades), hver uke bestod av 10 dager, og det var 5-6 skuddager i løpet av året kalt sansculottides. Kalenderen ble avskaffet av Napoleon 1. januar 1806.
Foreslåtte kalendere
Den gregorianske kalenderen som hovedsakelig brukes i dag har ikke en desimal oppdeling, men det gjør flere foreslåtte varianter. Ingen av disse har oppnådd stor utbredelse.
Lee Chung-hee
Lee Chung-hee (født 25. april 1981) er en sørkoreansk svømmer.
Han representerte Sør-Korea under Sommer-OL 2004 i Athen, der han ble utslått i forsøksheatet i 50 meter fri.
Karumia
Karumia er en slekt av engbiller.
Utseende
Middelsstore (7-10 millimeter), avlange biller, gjerne gulaktige. Hodet er påfallende stort og har nokså store, utstående fasettøyne og kraftig kjever, antennene er lange og kamformede. Hudpanseret er forholdsvis tynt og mykt. Dekkvingene er forkortede og dekker ikke det meste av bakkroppen eller flygevingene.
Levevis
Biologien til denne slekten er ukjent, men larvene lever trolig i jorden og er knyttet til termitter.
Utbredelse
Slekten er utbredt i Midtøsten og Sentral-Asia.
Gunnar GP Pedersen
Gunnar GP Pedersen (født 1954) fra Spjelkavik i Ålesund er en norsk sanger, musiker, journalist, forfatter, plateprodusent og programleder.
Han startet sin musikalske løpebane som "vidunderbarn" på piano og vant flere musikk-konkurranser fra han var i tolvårsalderen. Piano ble hans første instrument, men etterhvert ble han landskjent som sanger der trekkspillet var i fokus. Han fikk pianoundervisning fra han var 6 år. Etter noen år fikk han også undervisning på kirkeorgel av organist Johan Remme i Borgund Kirke utenfor Ålesund, der han etterhvert også vikarierte som organist. Fra han var 16 år ble han ansatt som fast organist i Den Katolske Kirke i Ålesund, en stilling han hadde i flere år, samtidig som han gikk på skole. Etter skolegang ble han ansatt som butikkmedarbeider, senere avdelingsleder for musikkavdelingen hos Aarflots Bokhandel i Ålesund. Da ble han også bedt om å skrive artikler for Sunnmøre Arbeideravis og senere gjorde han oppdrag for Sunnmørsposten. i 1970 debuterte "GP" som programleder i NRK da han ledet sendingen "Pop 70" fra Ålesund. Året etter fikk han forespørsel fra ungdomsavdelingen i NRK om å lede "Pop 71" og programmet fikk stor nasjonal oppmerksomhet da han intervjuet ålesunderen Jan Løseth som var medlem i "Titanic" som da lå på førsteplass på de engelske hitlistene.
Høsten 1971 traff han sangerinnen Frøydis Walstad fra Trondheim da hun deltok i fjernsynets "Talent 71" der "GP" var utsendt journalist fra Sunnmørsposten for å dekke fjernsynssendingen siden "Purple", et lokalt band, var med i konkurransen. Frøydis og Gunnar forlovet seg noen måneder etter at de traff hverandre i Oslo og i ekteskapet de fikk tre døtre, Cecilia, Linn Louise og Solgunn Ivana, før de skilte lag. Solgunn tok opp den musikalske arven fra foreldrene og etablerte seg som en av landets dyktige kvinnelige sangerinner etter å ha slått gjennom som barnestjerne på TV. Fra et annet forhold har Gunnar GP datteren Christina Elise.
Både Frøydis og Gunnar ble medlemmer i rockegruppen "X-Rays" fra Nordvestlandet, et hardtslående band som oppnådde stor popularitet lokalt. Der trakterte "GP" Fender Rhodes el.piano og han fikk kranglet seg til å synge en enkelt solosang i tillegg til å være korist for de andre vokalistene i orkesteret. Den første sangen han opptrådte med på en scene var Fats Domino slageren "Blueberry Hill".
"Gunnar GP", som ble hans artistnavn, vokste opp i Spjelkavik utenfor Ålesund der en av de nærmeste naboene var den kjente trekkspilleren og komponisten Gunnar Nakken. Da Gunnar GP begynte å delta i musikk-konkurranser ble han bedt om å fremføre de musikkinnslag han hadde deltatt med for sin nabo, som igjen kvitterte med å spille trekkspill for den unge pianisten. Dette vakte interesse hos Gunnar GP, spesielt når Nakken fremførte melodier av komponisten Per Bolstad, fra Ålesund. Gunnar GP merket seg spesielt for musikkstilen til Bolstad og komposisjoner som"Fagre Stryn" og "Det glade Ålesund" satte dype musikalske spor i sinnet og minnet til "GP".
Plateinnspillinger
I slutten av 1980-tallet, flyttet han til Åndalsnes, der han startet musikk-skole, etter at han da hadde undervist i "GP Musikkstudio", sin egen musikk-skole i Ålesund i mange år med elever på piano og elektronisk orgel og skrev flere lærebøker. På Åndalsnes startet han plateselskapet VAM Records (Vestnorsk Artist & Musikkformidling) og ga ut LP-platen "Bolstad Minner" (distribuert av Arne Bendiksen) der "GP" og Frøydis, akkompagnert av Gunnar Nakkens orkester og trekkspillmesteren Ragnvald Weddegjerde,  fremførte sanger av Per Bolstad, som var tekstet i et samarbeid mellom Gunnar GP og Oddgeir Bruaset. På LP'en hadde Gunnar GP selv komponert noen melodier som han skrev tekst til og reinlenderen "Per Bolstad" har fulgt ham i alle år.
Etter hvert ble det mange innspillinger på grammofonplater, kassetter og CD'er. De mest kjente er plateserien "Glade Minner" som solgte til både gull og sølv. Første plate i serien ble utgitt i 1985 og foruten Gunnar GP som vokalist, var også Åse Wentzel og Børt Erik Thoresen med som sangere med Arnt Haugen s Orkester. Produsent og arrangør for serien var Nick Borgen.
På GP Records, ga Gunnar GP ut soloplaten "Slagertoppen 1" (1990), der to av sangene, "Møllerens Iren" og "Millioner røde roser" var på Norsktoppen. "Godt å kåmmå hematt" med "Visevertene" Ivar Simastuen, Jan Thoresen og "GP" kom ut i 1991 og "Ut mot havet / Mellom bakkar og berg" - en samling kystviser med Gunnar GP og hans daværende hustru, Sigfrid Eiksund, ble utgitt i 2008.
"Det norske Jubelorkester" var Nitimens eget OL-orkester. ledet av Gunnar GP. Han og Gunnar GP og PG Roness skrev tekster og melodier til alle norske medaljevinnere og disse ble utgitt på CD i et samarbeid mellom NRK og plateselskapet Talent. Den platen ble etterfulgt av "Flytende Gull" (utgitt av Norske Gram) en hyllest i ord og toner til øl, der "GP" også skrev noen av sangene.
En liten kuriositet er Gunnar GP's hilsen til hjembyen, "E lengta tilbake til Ålkesund" en duett med ham og Totto Osvold, en annen kjent sunnmøring, utgitt på en samleplate med artister fra Møre.
Programledelse og deltagelse i radio og fjernsyn
Etter debuten som programleder i NRK i 1970, tok det mange år før Gunnar GP for alvor var på plass bak mikrofonen i kringkastingen. Da han ble engasjert på Marienlyst var hans første oppgave å være med i redaksjonen til programserien "Hoppla, vi lever", som da besto av Kjell Thue, Svein Byhring og ham selv. Etter hvert fikk han sine egne programserier, som "Glade Minner", "Syng og Le", "Med trekkspill, fele og dansesko" og han laget også "Ukens Artist" og ledet nattradio-sendingene "Nattsvermere", i tillegg til en rekke enkeltstående sendinger. Men det var vel som en av stemmene i Nitimen han ble mest kjent gjennom NRK. På fjernsynet var han også programleder for noen enkeltprogrammer, bl.a fra Momarkedet, med Jo Vestly som produsent. Han har også ledet TV-programmene "Syng og Le" for TV-Øst.
Gunnar GP var debuterte som artist og sanger på fjernsyn i 1981 i et av Børt Erik Thoresens programmer i serien "Gammaldans med nogo attåt". "GP" var også gjest i et par av "Husker du" programmene med Odd Grythe. I den populære fjernsynsserien "Du skal høre mye", med Tore Skoglund og Trond Myhre var Gunnar GP ofte gjest og i "Da Capo" presenterte Vidar Lønn Arnesen ham som "En av Norges humørspredere". Da Arne Bendiksen, som var en god venn og mentor for "GP" ble hyllet på TV under sin 70-års dag, var Gunnar GP en av aktørene på scenen og skjermen. "GP" har også vært gjest i underholdningsprogrammer på TV2, TV-Norge, TV3 og andre kanaler.
Samarbeidspartnere på scenen og turneer
Radarparet Hjalmar "Hjallis" Andersen, - Kong Glad - og Gunnar GP hadde utallige opptredener sammen med show til lands og til vanns og de var ofte med i radio og TV. De ble også nære venner. Da de slo seg sammen med ekteparet Kari & Ivar Medaas oppsto "Humørkvartetten" der de fire turnerte land og strand med stor suksess. Sammen med Ivar Medaas var også "GP" på landeveien med humoristiske show og forestillinger og på plateselskapet "GP Records" gjorde "GP" nyinnspillinger med Ivar og Kari med CD-platen "Medaas Gull" der Gunnar GP medvirket som musiker. Den siste plateinnspillingen med Medaas "Langs fjorden" ble også gitt ut på Gunnars selskap.
Noen av de mange artister som Gunnar GP har samarbeidet med på konserter, og turneer eller med show på fergene til Color Line, Stena Line og Fjordline eller Hurtigrutene er Ivar Simastuen, Knut Bjørnsen, Arne Benoni, Anita Hegerland, Hanne Krogh, Jon "Q-Jon" Henriksen, Reidar Myhre, Tore Skoglund, Ove Thue, Sputnik, Stephen Ackles og Heidi Hauge.
"GP" har også samarbeidet med en rekke dyktige og kjente trekkspillere, som Håvard Svendsrud, Sigmund Dehli, Asgeir Berg, Per Bolstad, Gunnar Nakken, Ragnvald Weddegjerde, Arnstein Johansen, Sverre Cornelius Lund, Arnt Haugen, Jon Fjeldbu og Ebbe Jularbo, for å nevne noen.
Humorist, gledesspreder, skribent og forfatter
Institusjoner over hele landet har gjennom mange tiår hatt besøk via Rikskonsertene, Folkeakademiene, "Den gyldne Spaserstokken" eller i egen regi av Gunnar GP med sin underholdning tilpasset de eldre.
Organisasjonsarbeid for artister og musikere
Da GramArt (Grammofonartistenes Forening) ble startet var Gunnar GP styremedlem i foreningen i mange år fra starten av. Som medlem av Nopa og Tono ble han tildelt en rekke styreverv, bl.a. i Tekstforfatterfondet og i Tono's stipendkomite.
Regjeringen J.C. Christensen II
Regjeringen J.C. Christensen II var Danmarks regjering fra 24. juli 1908 til 12. oktober 1908. Den var utgått fra Venstre. Regjeringen gikk av som følge av «Alberti-saken», hvor tidligere justisminister Peter Adler Alberti sto anklaget og senere ble dømt for dokumentfalsk og bedrageri.
Ron McKernan
Ronald Charles McKernan (født 8. september 1945 i San Bruno i California, død 8. mars 1973 i Corte Madera), kjent som Pigpen, var en amerikansk musiker og en av grunnleggerne av det amerikanske rockebandet Grateful Dead. Han spilte i bandet fra 1965 til 1972.
Allen Ong
Allen Ong (født 2. november 1979) er en malaysisk svømmer.
Ron McKernan
Oppvekst og karrière
McKernan vokste opp sterkt påvirket av afro-amerikansk musikk, spesielt bluesen, og likte å lytte til sin fars samling av plater og lærte seg selv å spille munnspill og piano. Han begynte å henge rundt San Francisco Bay Area og ble venn med Jerry Garcia da han var 14 år. Etter at de to hadde spilt i ulike folkemusik- og jugband, foreslo McKernan at de skulle danne et elektrisk band som ble til Grateful Dead. Han var bandets opprinnelige frontmann så vel som å spille munnspill og el-orgel, men Garcia og bassist Phil Leshs påvirkninger på bandet ble stadig sterkere da de omfavnet psykedelisk rock. McKernan kjempet med å holde tritt, som førte til at gruppen ansatte keyboardisten Tom Constanten, med McKernans bidrag i hovedsak begrenset seg til vokal, munnspill og perkusjon fra november 1968 til januar 1970. Han fortsatte å være frontmann på konserter for noen låter, inkludert coverlåter av Bobby Blands «Turn On Your Love Light» og The Rascals' «Good Lovin'».
Kvinners innsats under første verdenskrig
Kvinners innsats under første verdenskrig var en ny side ved krigføring i stor skala. I begge de krigførende koalisjonene arbeidet et stort antall kvinner, og bidro derved til den samlede krigsøkonomien.
Ron McKernan
Privat
I motsetning til de andre medlemmene av Grateful Dead, avstod McKernan fra psykedeliske narkotiske stoffer da han foretrakk å drikke alkohol, særlig whiskey og sterkvin. Allerede i midten av 20-årene hadde alkoholmisbruket hans ført til helseproblemer. I tillegg fikk han tidlig på 1970-tallet symptomer på den autoimmune sykdommen primær biliær cholangitt, en leversykdom urelatert til alkoholmisbruket hans. I 1971 hadde helsen blitt så påvirket av hans alkoholisme og levertoksisitet at leger rådet ham til å slutte å turnere. Etter et firemåneders opphold på sykehus forsatte han å turnere med gruppen i desember 1971, men ble tvunget til å trekke seg tilbake fra å turnere helt og holdent i juni 1972. Han brøt all kontakt med resten av bandet og sa «I don't want you around when I die.»
McKernan ble funnet død ved siden av sengen i sitt hjem 8. mars 1973, 27 år gammel. Obduksjonen viste at dødsårsaken var gastrointestinal blødning og i tillegg hadde han en kraftig forstørret milt og lungeødem. Han er gravlagt i Alta Mesa Memorial Park i Palo Alto. På gravsteinen er det inngravert epitafet «Pigpen was and is now forever one of the Grateful Dead.»
Chrysanthos Papachrysanthou
Chrysanthos Papachrysanthou (født 7. februar 1979) er en kypriotisk svømmer.
Han representerte Kypros under Sommer-OL 2004 i Athen, der han ble utslått i forsøksheatet i 50 meter fri.
Bommars
Bommars er en gård i Letsbo, Ljusdal kommune, Hälsingland, og en av de sju Hälsingegårdar som den 1. juli 2012 kom med på Unescos liste over verdensarven. Bommars anses representativ for hvordan de velstående bøndene i Ljusdal bygde sine gårder på 1800-tallet. Gården er i privat eie.
Historie
Bommars historie kan spores helt tilbake til 1542 års jordebok, da under navnet Oppigården. Men det er på 1800-tallet som den i stor grad får sin form slik vi kan se den i dag. Nemndmannen Sven Johansson og hans kone Gölin Jonsdotter fikk i 1848 oppført de to bolighusene, men det var først i 1887 gården ble permanent bolig da deres datter flyttet inn. Navnet Bommars fikk gården på 1900-tallet fra Enno og Lars Johansson som kjøpte gården i 1931, de ble kalt Bommapojkarna.
Interiører
Gården har påkostede innredninger med både veggmalerier og tapeter med mønstre som også finnes representert på svenske slott og herregårder, en på den tiden uvanlig kombinasjon. Klädstugan ble dekorert med stockholmsaviser fra midten av 1850-tallet.
Danil Haustov
Danil Haustov (født 13. desember 1980) er en estisk svømmer.
Han representerte Estland under Sommer-OL 2004 i Athen, der han ble utslått i forsøksheatet i 50 meter fri.
Arwut Chinnapasaen
Arwut Chinnapasaen (født 3. desember 1980) er en thailandsk svømmer.
Ola Svenneby
Ola Svenneby (født 23. mars 1997 i Våler i Hedmark) er en norsk politiker (H). Han ble i 2020 valgt til leder i Unge Høyre etter å ha vært 2. nestleder fra 2018 til 2020. Svenneby er fra 2021 valgt inn som vararepresentant på Stortinget for Hedmark valgdistrikt.
Arwut Chinnapasaen
Han representerte Thailand under Sommer-OL 2004 i Athen, der han ble utslått i forsøksheatet i 50 meter fri.
Ola Svenneby
Han har siden 2020 studert samfunnsøkonomi ved Universitetet i Oslo ved siden av de politiske vervene.
I 2017 vant han Unge Høyres elitekurs.
José Mafio
José Mafio (født 29. september 1978) er en uruguayansk svømmer.
Han representerte Uruguay under Sommer-OL 2004 i Athen, der han ble utslått i forsøksheatet i 50 meter fri.
Jevon Atkinson
Jevon Atkinson (født 3. april 1984) er en jamaicansk svømmer.
Han representerte Jamaica under Sommer-OL 2004 i Athen, der han ble utslått i forsøksheatet i 50 meter fri.
Tolna
Tolna er et fylke (megye) i det sentrale Ungarn. Fylket ligger i statistikkregionen Dél-Dunántúl, på vestbredden av Donau. I det tidligere Kongedømmet Ungarn var Tolna også navnet på et fylke.
Tolna deler grenser med de ungarske fylkene Somogy, Fejér, Bács-Kiskun og Baranya. Administrasjonssenter er byen Szekszárd.
Baranya
Baranya er et fylke (megye) i det sørvestlige Ungarn. Fylket ligger i statistikkregionen Dél-Dunántúl, og den geografiske og historiske regionen Baranja. I det tidligere Kongedømmet Ungarn var Baranya også navnet på et fylke.
Wang Shao-an
Wang Shao-an (født 31. oktober 1984) er en taiwansk svømmer.
Han representerte Kinesisk Taipei under Sommer-OL 2004 i Athen, der han ble utslått i forsøksheatet i 50 meter fri.
Thomas Ingenlath
Thomas Ingenlath (født 1964) er en tysk bildesigner. Han er administrerende direktør i Polestar og tidligere Senior Vice President Design hos Volvo Personbiler.
Utdannelse og karriere
Ingenlath har en mastergrad i kjøretøydesign fra Royal College of Art i London, etter å ha tatt en grad ved Fachhochschule für Gestaltung i Pforzheim i Tyskland.
Han ble ansatt i Volkswagen-konsernet, og har arbeidet for Audi, vært ledende eksteriørdesigner for Volkswagen og deretter, i 2000, ble han utnevnt til sjefsdesigner hos Skoda. I 2006 ble han forfremmet til direktør for design ved Volkswagen Design Center i Potsdam.
I 2012 flyttet han til Volvo og ble leder av design. I 2017 ble han ansatt som administrerende direktør i Polestar.
Tollef Tollefsen Hornseth
Tollef Tollefsen Hornseth (født 22. oktober 1816 i Rendalen, død 2. august 1889 i Øvre Rendal) var skogeier, gårdbruker på gården Bortstu Hornset, og ordfører i Rendalen 1865–1867. Han var også varaordfører i perioden 1863–65.
Han overtok gården Bortstu Hornset da faren, lensmann Tollef Tollefsen senior døde i 1860, og drev den til han i 1880 solgte til Jens Simensen Høye (f 1851), som var gift med Tollefs brordatter Marit. Tollef eide også gården Asphaugen på Bergset som han kjøpte i 1878. Denne solgte han i 1888 til søstersønnen Tollev Edvardsen Hornset. Han var særlig interessert i hesteavl.
Han var ugift. Han var også så tunghørt at han ba seg fritatt for ordførervervet, uten å få gehør for det.
Girolamo Fracastoro
Girolamo Fracastoro (født omkring 1483 i Verona i Republikken Venezia, død 8. august 1553 i Affi nær Verona) var en italiensk lege, dikter, astronom og geograf. I sin forskning og filosofi var han tilhenger av atomismen. Noe av hans forskning var viktig i feltet som senere skulle bli kalt epidemiologi. Fracastoro er ellers godt kjent for sitt undervisningsdikt Syphilis sive morbus gallicus (1530). Hans ordvalg gjorde at den kjente kjønnssykdommen ikke lenger ved sitt navn er knyttet til Frankrike, men til en skikkelse i gresk mytologi.
Bakgrunn
Fracastoro hadde sin barndom i Affi, et stykke utenfor Verona. Han studerte juss i Bologna før han begynte ved universitetet i Padova. Der møtte han astronomen Kopernikus. I Padova studerte han matematikk, filosofi og medisin, og etter sine avsluttende eksamener i 1502 ble han som 19-åring utnevnt til professor ved universitetet.
Han bodde og praktiserte i hjembyen.
På grunn av sin faglige eminens som medisiner ble han valgt til å bistå som lege for Tridentinerkonsilet, det store katolske læremøte som ble avholdt i Trento (Trieste) ikke langt unna, og som av helsegrunner forflyttet seg for en kortere tid til Bologna under et større sykdomsutbrudd.
Medisin
Sykdomsnavnet syfilis er hentet fra Fracastoros episke dikt fra 1530 i tre bøker, Syphilis sive morbus gallicus («Syfilis eller Den franske sykdom»), om en gjetergutt ved navn Syphilus som fornærmet den greske guden Apollo og ble straffet av Apollo med en fryktelig sykdom. Diktet foreslår bruk av kvikksølv og «guaiaco» som kur.
I 1546 foreslo han at epidemiske sykdommer forårsakes av små partikler eller «sporer» som kan overføre infeksjon ved direkte kontakt, indirekte kontakt eller til og med uten kontakt over lange avstander. Den tredelingen han beskrev var sammenfatningsvis slik:
I hans forfatterskap kan «sporer» av sykdommer også referere til kjemikalier i stedet for levende enheter.
Det ser ut til at han først benyttet det latinske ord fomes, som han lot bety smittestoff, i sitt essay om smitte De Contagione et Contagiosis Morbis, utgitt i 1546: «Jeg kaller fomitter slike ting som er fra klær, sengetøy og så videre, som selv om de ikke er korrupte, likevel kan fostre de essensielle frøene til smitte og dermed forårsake infeksjon». Hans teori forble innflytelsesrik i nesten tre århundrer, før den ble avløst av en fullt utviklet bakterieteori.
I 1546 ga hans bok De contagione også den første beskrivelse av tyfus.
I 1546 beskrev Fracastoro en epidemi i kveg som rammet bøndenes levebrød nær Verona. Denne skildringen var åpenbart det som senere er blitt kalt virussykdommen munn-og-klov-syke, en sykdom som forekom allerede i oldtiden.
Astronomi
Fracastoro var også interessert i astronomi og forfattet i 1535 og 1538 verker om såkalt homosentrisitet – Homocentricorum Sive De Stellis Liber (Homosentrisititet eller stjerneboken), der han utviklet et stort system med 77 eller 79 homosentriske sfærer (ut fra en teori først fremlagt av Eudoxus av Cnidus med vesentlig færre sfærer). Denne modellen er ikke like revolusjonerende som Nikolas Kopernikus’ (1474–1543), som senere ble utformet i verket De revolutionibus orbium coelestium (1543) og som la grunnlaget for heliosentrismen.
I 1538 gav han en teoretisk beskrivelse av et tenkt astronomisk observasjonsinstrument. Det ble ikke til under hans egen levetid, men flere tiår senere, teleskopet.
Filosofi
Fracastoro forfattet tre filosofiske dialoger: Naugerius sive de Poetica (som ble kjent posthumt i 1555), Turrius sive de Intellectione, og den ufullendte Fracastorius sive de Anima.
Diktning
Fracastoro skrev foruten undervisningsdiktet Syphilis sive morbus gallicus også en bibelsk epikk i to bøker: Joseph, og en samling av forskjellige dikt, Carmina.
Død
Han døde den 8. august 1553 i Affi, nær Gardasjøen.
Fracastoros Opera omnia ble utgitt i 1555 i Venezia.
Per Hansen
Per Hansen kan vise til:
Zala (fylke)
Zala er et fylke (megye) i det sørvestlige Ungarn. Fylket ligger i statistikkregionen Nyugat-Dunántúl. Zala har fått navn etter elven med samme navn. I det tidligere Kongedømmet Ungarn var Zala også navnet på et fylke.
Administrasjonssenter er byen Zalaegerszeg.
Sidsel Ulfstand
Sidsel Ulfstand (– død 1575) var en dansk godseier og lensmann.
Hun var datter av riksråd Jens Holgersen Ulfstand og Margrethe Trolle (1475–1522). Sidsel Ulfstand giftet seg senest i 1532 med riksråd Knud Pedersen Gyldenstierne (1480–1552), paret fikk syv barn. Etter at han døde, arvet hun godsene Ljungby (senere Trolle Ljungby) i Skåne, Tim i Nørrejylland og Bønnet på Falster (sistnevnte etter sine brødre). Hun arvet også mannens embete som lensmann i Villand herred i Skåne.
Som lensmann lånte hun kronen penger under Syvårskrigen, hun sørget også for utrustning av armeen, utskrivning av bønder til krigstjeneste. Hun inndrev også skatt og sørget for reparasjoner av veier, broer og befestninger.
Hun sås ikke sjeldent ved hoffet, og var i 1559 en av de kvinner som broderte gobeliner til salen på det kongelige slott, i 1565 sydde hun kong Frederik II skjorter og undertøy.
Mens Gyldenstierne stadig levde, bodde de i Kalundborg, hvor også Christian II tilbragte sine siste år. Ellers bodde hun mest på Ljungby, men sås også jevnlig på Bønnet. Hun døde 1575. Parets relieffer ses på en gravsten ved Vor Frue i Kalundborg.
Michael Dov Weissmandl
Michael Dov Weissmandl (født 25. oktober 1903, død 29. november 1957) var en ortodoks rabbiner som er kjent for sine bestrebelser for å redde jøder i Republikken Slovakia fra nazistenes masseutryddelse under holocaust i Slovakia. Han var sammen med Gisi Fleischmann en av lederne av «Arbeidsgruppen» i Bratislava, en undergrunnsorganisasjon som prøvde å redde slovakiske jøder og andre europeiske jøder fra deportasjon til tilintetgjørelsesleirer.
I 1944 ble han og familien internert og satt på toget til Auschwitz. Han lykkes å flykte fra transporten og kom seg til Sveits, deretter USA.
Somogy
Somogy er et fylke (megye) i det sørvestlige Ungarn. Fylket ligger i statistikkregionen Dél-Dunántúl. I det tidligere Kongedømmet Ungarn var Somogy også navnet på et fylke.
Somogy grenser i sør til Kroatia. Fylket strekker seg mellom elva Drava og den sørlige bredden av Balatonsjøen. Somogy deler grenser med de ungarske fylkene Zala, Veszprém, Fejér, Tolna og Baranya. Det er det tynnest befolkede fylket i Ungarn.
Administrasjonssenter er byen Kaposvár.
Pinehurst Golf Course
Pinehurst Golf Course er en golfbane i Pinehurst, Nord-Carolina.
Den er blant annet kjent for sine PGA-turneringsarrangementer.
Norgescupen i paralangrenn 2017/18
Norgescupen i paralangrenn 2017/18 (langrenn for funksjonshemmede) gikk over åtte renn fra 25. november 2017 på Gålå til 17. mars 2018 på Beitostølen.
Senior stående
Magnus Rød, Alexander Letrud og Eirik Bye vant to norgescuprenn hver.
Senior sittende
Trygve Toskedal Larsen vant begge rennene han deltok i.
Senior stående
Anne Karen Olsen vant norgescuprennene, som eneste deltaker.
Senior sittende
Isabell Valen vant tre norgescuprenn, Birgit Skarstein deltok i to renn, og vant begge.
Junior stående
Vilde Nilsen deltok i fire norgescuprenn, og vant disse som eneste deltaker.
31. serierunde i Premier League 2018/19
31. runde i Premier League 2018/19 startet med tre kamper lørdag 16. mars, og avsluttet med –  onsdag 24. april
Kampfakta
'''Lørdag 16. mars''' '''Søndag 17. mars''' '''Onsdag 3. april''' '''Tirsdag 16. april''' '''Tirsdag 23. april''' '''Onsdag 24. april'''
Lakseabbor
Lakseabbor (Micropterus salmoides) er en stor art i familien solabborer (Centrarchidae). Den når en lengde på nesten en meter og en vekt på opp til 10 kg. Fisken livnærer seg hovedsakelig på mindre fisker samt kreps og amfibier. Eldre eksemplarer av fisken spiser til og med mindre vannfugler, pattedyr og babyalligatorer.
Leptonesiotes
Leptonesiotes er en slekt av biller som tilhører familiegruppen bladbiller (Chrysomelidae). Det er kjent 3 arter.
Utbredelse
De nålevende artene lever bare på Cuba, men det er også kjent en fossil art fra rav fra den Dominikanske republikken.
Verdensligaen i volleyball 1991
Verdensligaen i volleyball 1991 ble arrangert i Milano i Italia i 1991.
Bothriophorus
Bothriophorus er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.
Utseende
Små, ovale, mørke biller. Oversiden er tett kledt med korte, bølgende hår. Antennene er middels lange, tynne, de to innerste og det ytterste leddet er forstørrede.
Utbredelse
Slekten er utbredt i Mellom-Europa nord til Nederland.
Eksterne lenker
Limnichus sp.:
Shehbaz Sharif
Shehbaz Sharif er en pakistansk politiker som var statsminister i Pakistan fra 11. april 2022 til14. august 2023. Han ble etterfulgt av Anwar ul Haq Kakar.
Academia Borealis
Academia Borealis, Nord-Norges Vitenskapsakademi er et vitenskapsakademi etablert 25. januar 2001.
Virksomhet
Akademiet har som formål å fremme alle former for vitenskapelig virksomhet i Nordområdene og forståelse for vitenskapens betydning i samfunnet. Akademiet arrangerer temamøter og foredrag, herunder to minneforelesninger hvert år.
Forskningsfond
Academia Borealis forvalter også fondet «Kometen—Nord-Norges forskningsfond». Fondets formål er å støtte vitenskapelig arbeid primært i og for Nord-Norge.
Ibsen: «… den mærkelige mand»
Ibsen: «... den mærkelige mand» er en biografi over Henrik Ibsen, skrevet av Sverre Mørkhagen og utgitt i 2019 av Gyldendal Norsk Forlag. Boken skapte stor debatt i fagmiljøet og offentligheten i 2019. Rett etter publisering fikk den en svært rosende anmeldelse i Dagbladet og ble belønnet med språkpris som utropte boken til «den ultimate Ibsen-biografi». I løpet av høsten 2019 fikk boken faglig kritikk fra flere av de mest sentrale Ibsenforskerne som mente boken formidlet et utdatert og feilaktig bilde av Ibsen, ikke forholdt seg til den nyere Ibsenforskningen og inneholdt uholdbare spekulasjoner og faktafeil. Jørgen Haave og andre Ibsenforskere betegnet boken som et tilbakeslag for den vitenskapelige formidlingen av Henrik Ibsens liv og verk gjennom sin resirkulering av myter og misforståelser.
Innhold
Boken er en bredt anlagt biografi som forsøker å fremstille hele Ibsens liv og verk. Alle kapitlene er oppkalt etter kapitler i Ibsens Peer Gynt.
Mottagelsen av boken
Boken var gjenstand for betydelig debatt i fagmiljøene i 2019. Den fikk rett etter publisering en positiv mottagelse fra ikke-spesialister, herunder en svært positiv anmeldelse av Marius Wulfsberg i Dagbladet, der boken ble beskrevet som «et mesterverk». Mørkhagen fikk samme høst Riksmålsforbundets litteraturpris for boken, og juryen beskrev boken som «den ultimate Ibsen-biografi». I løpet av høsten økte kritikken mot boken fra forskningsmiljøene på Henrik Ibsens liv og verk i styrke.
Ibsenforsker og leder for Henrik Ibsen Museum i Skien Jørgen Haave var kritisk til boken og mente den tegnet et svært misvisende bilde av Ibsen, resirkulerte gamle myter som var tilbakevist, inneholdt mange feil og misforståelser og ikke forholdt seg til Ibsenforskningen det siste tiåret før utgivelsen, herunder boken Familien Ibsen (2017); Haave kalte boken en «spekulativ og slurvete historie» som «er et deprimerende tilbakeslag for Ibsen-forskningen» som gir «et fullstendig feil inntrykk av Henrik Ibsens liv og diktning». Ifølge Haave skader boken arbeidet med å kartlegge og formidle Ibsens biografi gjennom sin omgang med kildene; boken gjengir «ukritisk og upresist hva [forfatteren] husker å ha lest, og 'beriker' historiene med en god slump egen diktning».
En gruppe slektsforskere ettergikk bokens påstand om at Ibsen fikk en datter med en trettenåring og viste at påstanden var feil.
Ibsenforsker og leder for Ibsenmuseet i Oslo Erik Henning Edvardsen skrev at «Mørkhagens forsøk på å skrive Ibsen-biografi har så langt vakt debatt rundt en sær idé om å åpne muligheten for at Henrik Ibsen som 15-åring kunne ha satt barn på ei jente på 13 [...] Mørkhagen henter fram alle de feilskjær som finnes nedfelt i sekundærlitteraturen [...] små og store tabber avløser hverandre i rask takt hele verket gjennom. [...] det er uforståelig at Gyldendal alene har stolt på forfatterens dømmekraft, og har sluppet verket gjennom uten kvalitetssikring av noen Ibsenforsker»; Edvardsen skrev at Mørkhagen «utelukkende revitaliserer utdaterte feil og ikke aner hva som er skjedd i Ibsenforskningen siden 1977».
Margrethe von der Lühe
Margrethe komtesse Holck, gift Margrethe von der Lühe senere Margrethe Numsen (født 16. februar 1741, død 1. oktober 1826) var en dansk adelskvinne og overhoffmesterinne.
Ibsen: «… den mærkelige mand»
Mottagelsen av boken
Historieprofessor og Ibsenforsker Narve Fulsås skrev at «Sverre Mørkhagen let ikkje forsking eller nye kjelder kome i vegen for si gode historie om ein lidande Henrik Ibsen. [...] [boka er] fyrst og fremst eit nedslåande vitnemål om gjennomslaget for humanistisk Ibsen-forsking. Her synest alt å ha prella av på den forteljinga Mørkhagen alt har bestemt seg for.»
Margrethe von der Lühe
Hun var datter av generalløjtnant Christian Christopher Holck (1698–1774) og friherreinne Ermegaard Sophie Winterfeldt (1702–1756). 6. mai 1767 giftet hun seg i Slottskirken i København med gehejmekonferensråd Volrad August von der Lühe (1705–1778) til Baroniet Høgholm.
Ibsen: «… den mærkelige mand»
Mottagelsen av boken
Aftenpostens anmelder, litteraturprofessor Henning Howlid Wærp, var kritisk til boken og mente den manglet et prosjekt: «[Mørkhagen begrunner] biografien med at Ibsens forfatterskap ikke må 'havne i glemselens skygge'. Det er det vel egentlig ingen fare for».
Oakland Raiders i NFL-sesongen 2019
Oakland Raiders spilte i sin 50. sesong i NFL og 60. totalt, samt sin andre under hovedtrener Jon Gruden siden han ble ansatt for andre gang (sjette sesong totalt). Raiders avsluttet sesongen 7–9 og forbedret med det på fjorårets 4–12, men nådde ikke sluttspillet for tredje år på rad, og 16. gang på de siste 17 sesongene.
Ibsen: «… den mærkelige mand»
Mottagelsen av boken
Mørkhagen avviste kritikken og uttalte at «jeg er ikke helt med på den faktadogmatismen som preger deler av Ibsen-miljøet». I et intervju uttalte han at Ibsenforskerne «har bestemt seg for å gneldre og glefse mot meg med forbausende raseri». Mørkhagen uttalte senere at han og Ivo de Figueiredo representerte «en dristigere Ibsen-tradisjon». Ibsenforsker Ivo de Figueiredo distanserte seg fra dette og uttalte at «med mindre man savner mer Trump-retorikk i historiefaget, er det vanskelig å se Sverre Mørkhagens oppgjør med Ibsen-forskningens 'faktadogmatisme' som et fremskritt»; Figueiredo gav Haave «rett i sak», men mente kritikken av Mørkhagens bok var så aggressiv at «man skulle tro det var museet i Brekkeparken som var under beleiring». Figueiredo mente også Wulfsbergs anmeldelse av boken «får en til å lure på hva slags forskningsstandard man holder seg med på Nasjonalbiblioteket».
Margrethe von der Lühe
Hoffdame
Hun ble i 1766 hoffdame hos prinsesse Louise, 1768 overhoffmesterinne hos dronning Caroline Mathilde og i 1774 fikk hun samme stilling hos enkedronning Juliane Marie.
Etter ektefellens død i 1784 giftet hun seg med generalløytnant, gehejmeraad Christian Frederik Numsen (1741–1811). Hun døde 1. oktober 1826, femten år etter sin annen manns død.
Oakland Raiders i NFL-sesongen 2019
Raiders hadde fremdeles muligheten til å nå sluttspillet i den siste uken av seriespillet, men tapt da mot Denver Broncos.
Riku Tsuchiya
Riku Tsuchiya (født 14. desember 1997 i Karuizawa) er en japansk skøyteløper.
Oakland Raiders i NFL-sesongen 2019
Etter å ha først sagt at laget ikke skulle tilbake til RingCentral Coliseum for 2019-sesongen ble Oakland omtrent tvunget til å returnere etter at deres regionale rivaler San Francisco 49ers hindret dem i å spille i Oracle Park mens de ventet på ferdigstillelsen av Allegiant Stadium i Paradise Nevada. Dette var Raiders' 25. og siste sesong i Oakland. Med en seier over Los Angeles Chargers i uke 10 hadde Raiders forbedret seg på fjorårets 4–12. Den 11. juni ble det annonsert at Raiders skulle være med i en episode av HBOs Hard Knocks, med premiere den 6. august 2019.
Clingmans Dome
Clingmans Dome (eller Clingman's Dome) er et fjell i Great Smoky Mountains, beliggende i delstatene Tennessee og Nord-Carolina i det sydøstlige USA. Med en høyde på 2,025 meter er fjellet det høyeste i fjellkjeden Great Smoky Mountains, det høyeste punkt i Tennessee og det høyeste punkt ved den 3,499 km lange vandrestien Appalachian Trail. Fjellet er det tredje høyeste punktet i North Carolina og det tredje høyeste i hele Appalachene.
Oakland Raiders i NFL-sesongen 2019
I forkant av sesongen ansatte Raiders tidligere draftekspert for NFL Network og ekspertkommentator for NBCs Notre Dame Football Mike Maycock som general manager.
I anledning lagets 60. sesong brukte de en spesiell logo som inkluderte fakkelen som blir tent under Raiders' kamper, til ære for tidligere eier Al Davis.
Stadionforhandlinger
I desember 2018 indikerte Raiders at de ikke skulle tilbake til Oakland-Alameda County Coliseum (byttet navn til RingCentral Coliseum etter en ny avtale om navnerettigheter i mai 2019) når leieavtalen gikk ut etter at Oakland-Alameda County Coliseum Authority gikk til sak mot laget for økonomisk oppreisning, og at de heller skulle se etter et nytt stadion for 2019-sesongen. Raiders begynte så å forhandle en leieavtale med Oracle Park i San Francisco i februar 2019, men San Francisco 49ers nektet å gi fra seg sine territorielle rettigheter, som i effekt var et veto mot avtalen. Laget prøvde også å forhandle frem en avtale om å dele Levi's Stadium med 49ers, men forslaget ble avslått fordi det kostet mer enn Coliseum.
I motsetning til det som skjedde med Tennessee Titans, som spilte i Liberty Bowl Memorial Stadium i Memphis i 1997 og Vanderbilt Stadium i Nashville i 1998 frem til deres nye stadion var ferdig i 1999, de to største collegstadionene i Nevada, ble Mackay Stadium i Reno og Sam Boyd Stadium i Whitney ikke sett på som gode nok alternativer.
Den 25. februar 2019 kom Raiders frem til en avtale hvor laget kunne fortsette å spille i Coliseum i 2019-sesongen. Leien for sesongen kostet laget $7,5 millioner, og dersom Raiders skulle spille der i -sesongen ville leien gått opp til $10,5 millioner; Raiders måtte ta den avgjørelsen innen 1. april 2020, men stod over. Som en del av leieavtalen mottok Raiders ikke penger for navnerettighetene da stadionet skiftet navn, og har begrensede utgifter på kampdager. Den 15. mars 2019 stemte Coliseum Authority ja til leieavtalen, mens Alameda County Board of Supervisors og Oakland City Counsil stemte for leieavtalen henholdsvis 19. og 21. mars.
Draft
Draftbytter
Sesongoppkjøring
Raiders' motstander og datoer ble annonsert i våren. Den 27. mars annonserte Green Bay Packers sin president Mark H. Murphy under et eiermøte at Packers og Raiders holdt på å forhandle frem en sesongoppkjøringskamp den 22. august i Investors Group Field i Winnipeg, Manitoba, med Raiders som hjemmelag. Mosaic Stadium i Regina, Saskatchewan var også et alternativ for kampen, og lagene sikret et samarbeid med byen og den lokale sportspromotøren On Ice Management, men Saskatchewan Roughriders la ned veto mot forslaget; Roughriders var redde for at de ikke kunne gjøre banen om fra NFL- til CFL-standarder i tid for deres hjemmekamp 24. august. Da terminlisten for sesongoppkjøringen ble annonsert 9. april var det ikke presisert hvor kampen mellom Packers og Raiders 22. august skulle spilles, som kan hinte mot at den spilles på er nøytralt stadion. Raiders kunne bekrefte kampen i Winnipeg den 5. juni. Dersom de ikke hadde klart å forhandle frem en avtale ville kampen bli spilt i Lambeau Field, som ville ført til at Raiders kun får én hjemmekamp og tre bortekamper.
Like før kampstart klaget 33 av Packers' spillere (blant andre lagets startende quarterback Aaron Rodgers på dekket som ble brukt i hullene etter flyttingen av målstengene. Ligaen bestemte seg derfor for å forkorte banen til kun 80 yards, hvor de ti siste i hver ende ble omgjort til end zones.
Terminliste
Raiders' hjemmekamp mot Chicago Bears ble spilt i London, England i Tottenham Hotspur Stadium som en del av International Series og lagets flytteavtale.
Merk: Divisjonsmotstandere er i fet tekst.
Uke 5: mot Chicago Bears
NFL London Games
Clingmans Dome
Clingmans Dome ligger i nasjonalparken Great Smoky Mountains National Park. Et utkikkstårn av betong ble bygget på stedet i 1959 og gir en panoramautsikt i alle retninger til de omkringliggende fjellene.
Riku Tsuchiya
Internasjonale mesterskap
Allround-VM på skøyter deltatt en gang.
Junior-VM på skøyter deltatt i to VM ved ni konkurranser.
Sammenlagt i Verdenscupen
Oppdatert etter sesongen 2018/19.
Julian Sas-Kuilovskyj
Julian Sas-Kuilovskyj (ukrainsk: Куїловський Юліан; født 1. mai 1826 i landsbyen Konysjkyj-Korolivsk i kongedømmet Galicia og Lodomeria i Østerrike-Ungarn, død 4. mai 1900 i Lwów) var metropolitanerkebiskop av den ukrainske gresk-katolske kirke fra 1899 til sin død i 1900.
Bakgrunn
Julian Sas-Kuilovskyi var av adelsslekt. Han studerte filosofi ved Universitetet i Lwow, men derfra ble han utvist på grunn av deltagelse i de revolusjonære opprør som førte til revolusjon også i Østerrike-Ungarn i 1848. Etter nederlagene i 1848 fulgte han som sotnik (kaptein) general Józef Bem på hans revolusjonære felttog til det endelige nederlag i slaget ved Segesvár. Under kampene ble han tilført et stort sår i ansiktet.
Prest
Han dro så til Paris og studerte der ved presteseminaret Saint-Sulpice. Den 1. april 1854 ble han ordinert til prest.
Julian Sas-Kuilovsky virket som prest i ett år på øya Korfu. Etter et amnesti i 1857 kunne han vende tilbake til Galicia, der han virket i en menighet nær Przemyśl fra 1859 til 1884. Fra 1883 til 1884 fungerte han som rektor for det gresk-katolske presteseminaret.
Hjelpebiskop
Den 26. juni 1890 ble han utnevnt til og den 17. august ordinert til hjelpebiskop av eparkiet Przemyśl av metropolitanbiskop Sylvester Sembratovytsj. Medkonsekrerende var biskop Łukasz Solecki av Przemyśl, biskop Julian Pełesz av Stanisławów for ukrainerne, og biskop Jakub Glazer, hjelpebiskop i Przemysl.
Biskop
Den 3. august 1891 ble han utnevnt til biskop av Stanyslaviv (senere Ivano-Frankivsk). Han vant ikke ukrainernes sympati, på grunn av sin pro-polske holdning. I 1893 besøkte han Roma med galisiske pilegrimer og fikk audiens hos pave Leo XIII. På vei tilbake den 8. juni 1893 uttrykte representanter for radikal ukrainsk ungdom sin avsky mot ham og mot metopolitanerkebiskop Sylvester Sembratovytsj.
Erkebiskop
Mot slutten av 1898 ble han utnevnt av keiser Franz Joseph I til metropolitanerkebiskop av Lwow, og dermed til primas for den ukrainske gresk-katolske kirke. Utnevnelsen hans ble bekreftet av pave Leo XIII den 19. juni 1899. Den 14. september 1899 ga han avkall på den storslåtte seremonien med å tiltre dette embete, og tilbød 6000 rynok til de fattige. På langt mer beskjedent vis en vanlig ble han så innsattt i embedet den 30. august 1899. I april 1900 mottok han fra keiser Franz Joseph I hoffrang som geheimeråd.
Han levde beskjedent, og ofret mye for kirkens behov, mest av alt - 15.000 rynok - for renoveringen av katedralen.
Episkopalgenealogi
Hans episkopalgenealogi er:
Norske vitenskapsakademier
Vitenskapsakademier er en type medlemsbaserte vitenskapsorganisasjoner. De er som regel uavhengige, og ikke direkte tilknyttet spesifikke akademiske institusjoner. Opptaket av nye medlemmer er som regel merittbasert og fagfellevurdert. Noen vitenskapsakademier favner flere fagfelt og akademiske disipliner, mens andre kan være dedikert til ett eller noen få fagområder. Enkelte har regionale nedslagsfelt. I Norge finnes alle disse typene vitenskapsakademier.
I europeisk og amerikansk samfunnsliv og politikk blir ofte vitenskapsakademier benyttet når det er behov for å innhente vitenskapelige baserte faktagrunnlag som skal være uten partsinteresser eller bindinger.
Flere land har transparente nasjonale mekanismer for innhenting av uavhengige og vitenskapsbaserte faktagrunnlag for politiske beslutninger, og flere norske vitenskapsakademier har engasjert seg for at også Norge bør utvikle en slik mekanisme. EU kommisjonen har en slik mekanisme kalt Scientific Advice Mechanism (SAM).
Større nasjonale vitenskapsakademier deltar gjerne i internasjonale sammenslutninger, for eksempel på europeisk nivå.
Ali Akbar Dehkhoda
Ali Akbar Dehkhodā (1879–9. mars 1956) var en iransk språkforsker og leksikograf. Han var forfatteren av Dehkhoda Dictionary, den mest omfattende ordboken for persisk språk utgitt til dags dato.
Bakgrunn
Dehkhoda ble født i Teheran av foreldre fra Qazvin. Faren hans, Khan Baba Khan Ghazvini, døde da han var bare 9 år gammel. Dehkhoda utmerket seg raskt i persisk litteratur, arabisk og fransk. Han meldte seg inn på Statsvitenskap høyskolen.
Han var også aktiv i politikk, og tjenestegjorde i "Majles" som parlamentsmedlem fra Kerman og Teheran. Han fungerte også som dekan ved "Tehran Statsvitenskap høyskolen" og senere ved Universitetet i Teheran.
I 1903 dro han til Balkan som iransk ambassadeansatt, men returnerte til Iran to år senere og ble involvert i den konstitusjonelle revolusjonen i Iran.
I Iran hadde Dehkhoda, "Mirza Jahangir Khan" og "Ghasem Khan" publisert avisen " Sur-e Esrafil" i omtrent to år, men den autoritære kongen Mohammad Ali Shah Qajar oppløste parlamentet og forviste Dehkhoda og noen andre liberalister i eksil i Europa. Der fortsatte han å publisere artikler og lederartikler, men da Mohammad Ali Shah ble avsatt i 1911, vendte han tilbake til landet og ble medlem av det nye Majles.
Etter slutten av første verdenskrig trakk Dehkhoda seg fra politiske aktiviteter og engasjerte seg i vitenskapelige, litterære og kulturelle aktiviteter under Reza Shahs regjeringstid. I noen tid ledet han kontoret til Kunnskapsdepartementet og ledet deretter revisjonen av Justisdepartementet. I 1927 ble den politiske skolen omdøpt til "Høyskole for juss og statsvitenskap" og ble ledet av Ali Akbar Dehkhoda. I 1935 ble han valgt som medlem av det iranske akademiet. Fra etableringen av universitetet i Teheran i 1934 var han dekan ved Det juridiske og statsvitenskapelige fakultet frem til 1941. Siden da trakk han seg fra offentlig tjeneste det året og begynte å jobbe helt med en ordbok.